b'\n_START_ARTICLE_\nJonna Sundling\n_START_PARAGRAPH_\nJonna Sundling (s\xc3\xbcndinud 28. detsembril 1994 Ume\xc3\xa5s) on Rootsi murdmaasuusataja._NEWLINE_Ta on kolmekordne juunioride maailmameister ja kuni 23-aastaste maailmameister. 2012. aastal v\xc3\xb5itis ta Innsbruckis toimunud noorte ol\xc3\xbcmpiafestivalil h\xc3\xb5bemedali vabatehnikasprindis._NEWLINE_MK-sarjas tegi ta deb\xc3\xbc\xc3\xbcdi 15. veebruaril 2015 \xc3\x96stersundis 15 km vabatehnikas. Esimest korda j\xc3\xb5udis ta poodiumile 16. m\xc3\xa4rtsil 2018, kui oli Falunis vabatehnikasprindis teine. Vabatehnikasprindis teenis ka oma esimese etapiv\xc3\xb5idu, kui v\xc3\xb5itis 30. novembril 2018 Lillehammeris toimunud etapi.\n_START_SECTION_\nMaailmakarikav\xc3\xb5istlustel\n_START_PARAGRAPH_\nJonna Sundling on individuaalarvestuses osalenud (seisuga 1. detsember 2018) 30 maailma karikav\xc3\xb5istluste etapil ja j\xc3\xb5udnud poodiumile kahel korral, millest \xc3\xbchel korral k\xc3\xb5ige k\xc3\xb5rgemale astmele.'